รัฐมนตรีว่าการกระทรวงเกษตรและสหกรณ์ สั่งกรมปศุสัตว์ ส่งหน่วยสัตวเเพทย์เคลื่อนที่เร็ว ดูแลช่วยเหลือฟื้นฟูและเยียวยาหลังน้ำลดเเก่เกษตรกรผู้เลี้ยงสัตว์ทั่วประเทศ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ส่งทีมกรมปศุสัตว์เร่งช่วยเหลือ-รักษา-ฟื้นฟู-เยียวยาดูแลเกษตรกรผู้เลี้ยงสัตว์ทั่วประเทศหลังน้ำลด นำทีมโดยหน่วยสัตวเเพทย์เคลื่อนที่เร็วเข้าไปดูแลสุขภาพสัตว์ ทำการรักษาสัตว์ป่วย เเนะนำมาตรการป้องกันโรคที่มาหลังน้ำลด การดูแลคอกสัตว์หรือเพิงพัก การทำความสะอาดอุปกรณ์ต่าง ๆ ด้วยผงซักฟอกและยาฆ่าเชื้อ ไม่นำสัตว์ป่วยหรือตายมารับประทาน การเเยกชนิดสัตว์ไม่ให้ปะปนกัน รวมไปถึงการให้คำแนะนำการจัดการเรื่องอาหาร การเฝ้าระวังสัตว์ป่วย พร้อมทั้งรับฟังปัญหาอุปสรรคของเกษตรกรในพื้นที่สำหรับพี่น้องเกษตรกรผู้ประสบอุทกภัยที่ต้องการรับการช่วยเหลือ สามารถติดต่อได้ที่สํานักงานปศุสัตว์จังหวัด สํานักงานปศุสัตว์อําเภอ หรือศูนย์วิจัยและพัฒนาอาหารสัตว์ในพื้นที่